Hans Xristian Andersen "Tufan lövhələri necə asdı"\n2021, 04 Avqust, çərşənbə, Bakı vaxtı 17:29\nİndi heç nə o uzaq keçmişdəki kimi deyil, o vaxt mənim babam hələ lap balaca uşaq idi, əyninə qırmızı şalvar və qırmızı qurşaqlı gödəkcə geyər, başına isə lələkli papaq qoyub gəzərdi; deyim ki, o qədim vaxtlarda uşaqları geyindirib-keçindirmək istəyən hər bir kəs onları məhz elə bu cür də geyindirərdi.\nHələ küçələrdə necə şənliklər qurulardı!\nBelə şeyləri artıq nə biz görərik, nə də siz, çünki onlar artıq çoxdan unudulub, nə etmək olar, dəbdən düşüb demək...\nAmma indi babamın bu haqda danışdığı hekayətlərə qulaq asmağın nə qədər maraqlı olduğunu heç təsəvvürünüzə belə gətirə bilməzsiniz!\nMəsələn, çəkməçilər, - siz bircə görəydiniz, onlar necə emalatxana yerlərini dəyişər və başları üstündəki lövhələri nə cür bir təmtəraqla yeni iş yerlərinə aparardılar.\nİzdihamın başında ipək bayraq yellənər, bayrağın üstündə isə nəhəng çəkmə ilə ikibaşlı qartal əzəmətlə dalğalanardı.\nKiçik şəyirdlər təntənəylə şərəf qədəhi, bir də yekə bir sandıq aparardılar, külək isə onların qolundakı qırmızı və ağ lentləri yellədərdi.\nBöyük şəyirdlər əllərində ucuna limon taxılmış çılpaq şpaqa tutardılar.\nMusiqinin gurultusundan yer-göy titrəyərdi və orkestrdə ən gözəl alət, - babamın «quş» dediyi, - başına aypara şəkilli tac qoyulmuş, üstündən cürbəcür zənglər, zınqırovlar asılmış uzun şüvül olardı.\nŞüvülü yuxarı qaldırıb sağa-sola yelləyərdilər, zənglər danqıldayar, zınqırovlar cingildəyərdi - əsl türk musiqisi! – gözlər isə günəş altında bərq vuran qızıl, gümüş və mis parıltılarından alacalanardı.\nHamıdan qabaqda - rəngbərəng parça qırıqlarından paltar geymiş arlekin qaçardı: onun üzü hisə bulaşmış, təsəyi isə zınqırovlarla bəzədilmiş olardı – eynən xizəyə qoşulmuş at kimi!\nƏlindəki çubuğu sağa-sola yellədərdi, çubuq isə şax-şax idi: o yalnız bərkdən şaqqıldar və adamları qorxudardı, amma heç kəs ondan ziyan çəkməzdi.\nAdamlar - kimisi irəli, kimisi geriyə, - soxulmağa çalışdıqlarından basabas yaranardı: oğlanlı-qızlı hamının ayağı ilişər və onlar düz arxın içinə uçardılar, yaşlı xəbərçilər isə dirsəkləri ilə fədakarcasına çalışar, hirsli-hirsli ətrafa göz gəzdirər və söyərdilər.\nHər yerdən danışıq və gülüş eşidilərdi. Adamlar pilləkənə toplaşar, pəncərədən boylanar, bəziləri isə hətta dama da dırmaşardı. Səmada günəş parlayardı.\nDüzdür, hərdən izdihamın üstünə azacıq yağış da səpələyərdi, amma kəndlini yağış saxlaya bilməzdi axı: istəyir lap bütün şəhər iliyinə qədər islansın, məhsul ki bol olacaq!\nBabamız elə yaxşı danışardı ki, qulaq asmaqla doymazdın.\nAxı o, bapbalaca uşaq ikən bütün bunları öz gözlərilə görmüşdü. Emalatxananın böyük şəyirdi həmişə düz lövhənin altında qurulmuş taxta səhnəyə dırmaşar və nitq söyləyərdi, özü də elə belə yox a, şeirlə, sanki ona ilham gəlirdi.\nDoğrudan da burada ilhamsız keçinmək olmurdu: o axı nitqi iki dostu ilə bir yerdə qoşmuşdu, işə başlamamışdan qabaq isə bir parç punş boşaltmışdılar, - əlbəttə ki, işin xeyri üçün.\nXalq bu nitqi «ura» sədaları ilə qarşılardı. Amma ən bərk «ura», səhnəyə çıxıb natiqi yamsılayan arlekin üçün ucalardı.\nHamı gülməkdən ölərdi, o isə araq qədəhlərindən bal içər və qədəhləri camaata tullayardı, adamlar da onları havada tutardılar.\nBelə bir qədəh babamda da var idi, onu bir suvaqçı tutub babama yadigar vermişdi. Bəli, bu hamılıqla keçirilən əsl şənlik idi! Lövhə isə öz yeni yerində gül-çiçək içində göz oxşayardı.\n- Yüz il yaşasan, belə bayram yaddan çıxmaz! – babam deyərdi.\nHəyatı boyu çoxlu bayram və şənliklər görməsinə baxmayaraq, doğrudan da heç nəyi unutmamışdı.\nO, çox maraqlı şeylər danışa bilərdi, amma onların içində ən maraqlı olan - böyük bir şəhərdə lövhələrin necə dəyişilməsi haqda idi.\nBabam valideynləri ilə ölkənin ən böyük şəhərinə gələndə hələ bapbalaca idi.\nBuranın küçələri adamla qaynaşırdı, babam hətta fikirləşirdi ki, burada da təmtəraqla lövhə yerlərini dəyişəcəklər, yeri gəlmişkən, onlar burada çoxlu sayda asılmışdı, - əgər onları çöldən yox içəridən assaydılar yüzlərlə otağı ağzınacan doldurmaq olardı.\nDərzinin lövhəsində cürbəcür donlar təsvir olunmuşdu və əgər o, istəsəydi ən görkəmsiz adamı öz paltarıyla ən gözəl adama çevirə bilərdi.\nTütün alverçisinin lövhəsində isə yaxşı-yaxşı oğlanlar dişlərində siqar sıxıb dayanmışdılar, ay nadinclər!\nBurada lövhələr var idi ki, üstündə yağ və siyənək balığı çəkilmişdi, lövhələr də var idi ki, üstündə keşişin boyunluğu və tabut təsvir olunurdu, hələ hər yerdən nə qədər elan və afişalar asılmışdı - sayı bilinmirdi!\nBütün günü küçəbəküçə gəz, ürəyin istəyən qədər bu şəkillərə tamaşa elə: üstəlik, bu küçələrdə yaşayanların necə adam olduqlarını da bilərsən, - axı öz lövhələrini özləri asıblar.\n- Bir də, - deyə babam danışırdı, - böyük şəhərə düşəndə evlərin qalın daş divarları arxasında nələrin gizləndiyini bilmək həm faydalı, həm də ibrətlidir.\nSən bir işə bax, bütün bu lövhə həngaməsi də məhz babamın şəhərə yenicə gəldiyi həmin gün baş verməli idi.\nBu haqda o özü danışırdı, özü də çox səlis, amma anam məni inandırmağa çalışırdı ki, o mənim başımı aldadır. Yox, bu dəfə babam ciddi danışırdı.\nOnun şəhərə gəldiyi günün elə birinci gecəsi burada dəhşətli bir tufan qalxdı, elə dəhşətli ki, beləsinə nə qəzetlərdə rast gələrdin, nə də köhnə sakinlər xatırlayardı.\nKülək damlardan kirəmit qoparırdı, köhnə hasarlar yerindən oynayıb aşırdı, bir araba tufandan qaçmaq üçün birdən-birə küçə ilə götürülməyə başlamışdı.\nTufansa getdikcə daha da coşurdu, külək vıy-vıy vıyıldayır və uğuldayaraq pəncərə taxtalarını, divar və damları döyürdü.\nKanallardan axan su daşmışdı və indi heç bilmirdi özünü hara vursun.\nTufan şəhərin üzərilə şığıyır, boruları sındırıb özü ilə aparırdı. Hələ köhnə kilsələrin nə qədər lovğa milləri bu gecə əyilmişdi – sayı-hesabı yox idi! Onlar heç vaxt da dikəlmədilər.\nYalnız binanın kösövü qalandan sonra özünü yanğına çatdıran möhtərəm brandmayorun evinin qarşısında gözətçi köşkü var idi.\nTufan da onu niyəsə yanğınsöndürmə hünərinin xırdaca rəmzi olmaqdan məhrum etmək istəmiş və onu aşırıb gurultuyla küçə boyu diyirlətmişdi.\nQəribə də olsa köşk kasıb bir dülgərin evi qarşısında dayanmışdı – bu dülgər axırıncı yanğın zamanı üç nəfəri od içindən çıxarmışdı, - köşk elə oradaca qaldı, əlbəttə ki, heç bir qərəzsiz-zadsız.\nDəlləyin lövhəsini – böyük mis ləyəni – külək aparıb ədliyyə məsləhətçisinin pəncərəsi altına saldı.\nQonşular öz aralarında danışırdılar ki, bu açıq-aşkar qəsd idi, çünki hamı, hətta onun arvadının ən yaxın rəfiqəsi belə, məsləhətçi xanıma «ülgüc» deyirdilər.\nO, elə ağıllı, elə ağıllıydı ki, adamlar haqqında onların özlərindən çox bilirdi.\nQurudulmuş treska balığının şəkli olan lövhə isə uçub bir qəzet redaktorunun qapısı qarşısına düşdü. Belə də məntiqsizlik olar?! Tufan yəqin unudub ki, müxbirlə zarafat pisdir: axı o, öz qəzetində özünə ağadır və onun üçün heç bir qanun hələ yazılmayıb.\nKüləyin səmtini göstərən yelqovan xoruz qonşu evin damına uçdu, elə orda da qaldı, - qonşuların dediyinə görə, əlbəttə ki, onun pis bir niyyəti vardı.\nÇəlləkçinin çəlləyi uçub düz «Yeni qadın geyimləri» lövhəsinin altına düşdü.\nRestoranın giriş qapısından asılmış yemək siyahısını külək teatrın alaqapısına qoydu, oraya nadir hallarda kimsə gələrdi.\nPis deyildi, çox məzəli afişa alınmışdı: «qıtığotulu şorba və doldurulmuş kələm». Camaat dəstəylə teatra axışmağa başladı.\nXəzçi lövhəsindən qopmuş tülkü dərisi bir oğlanın qapısındakı zəng ipindən asılıb qaldı, o, müntəzəm kilsəyə gedir, özünü çox fağır aparır və çalışırdı ki, haqq yolu ilə getsin, xalasının əlavə olaraq dediyinə görə o, hamıya nümunə idi.\n«Ali məktəb» yazılmış taxta – bilyard klubuna getdi, onun yerinə isə uşaq həkiminin lövhəsi gəldi: «Burada uşaqlar şüşədən içməyə öyrədilir».\nBu heç də ağıllı iş deyil, sadəcə nəzakətsizlik idi! Amma tufan nə isə törətmək istəsə, mütləq törədəcək və ona heç nə edə bilməyəcəksən.\nBəli, yaman gecə idi! Səhər açılanda isə, siz bir təsəvvür edin, şəhərdə bütün lövhələr yerlərini dəyişmişdi və bəzi yerlərdə elə biabırçılıqlar alınmışdı ki, babam nə qədər bu haqda danışmaq istəsə də, susur və özbaşına gülürdü.\nMən bunu o saat duymuşdum, bu isə o demək idi ki, onun ağlından daha nələrsə də gəlib keçir.\nŞəhər sakinləri nələr keçirirdi, xüsusilə də gəlmələr!\nOnlar tamam çaşıb qalmışdılar və azdırılmış adamlar kimi gəzirdilər. Başqa cür ola da bilməzdi: axı onlar yolu lövhələrlə axtarmağa adət eləmişdilər!\nMəsələn, kimsə mühüm dövlət məsələlərini müzakirə edən xadimlərin iclasına düşmək istəyirdi, amma gedib oğlan uşaqlarının məktəbinə düşürdü, onlar isə var-gücləri ilə bağıraraq bir-birilərinin səsini batırmağa çalışır, təkcə başları üstə gəzmirdilər.\nElələri də olurdu ki, lövhənin ucbatından, kilsə əvəzinə – dəhşət! – gedib teatra düşürdü.\nİndi daha bu cür tufanlar olmur: beləsini görmək təkcə babama nəsib olub, o da hələ uşaq ikən. Bir də ki, belə bir tufan çətin ki, bizim vaxtımızda təkrar oluna; nəvələrimizin vaxtında isə bilmək olmaz.\nBiz də onlara yaxşı bir məsləhət verək: «Nə qədər ki, tufan lövhələrin yerini dəyişir, evdə oturmağınız məsləhətdir».


Mübarizləri olan vətən basılmaz\nFevralın 8-də Bakıdakı 95 nömrəli orta məktəbdə xalqımızın vətənpərvər, qeyrətli oğullarından biri olan Azərbaycanın Milli Qəhrəmanı Mübariz İbrahimovun doğum günü münasibəti ilə tədbir keçirildi.\nTədbiri giriş sözü ilə məktəbin direktoru Tahir Süleymanov açaraq Mübariz İbrahimovun torpaqlarımızın bütövlüyü uğrunda göstərdiyi misilsiz rəşadətindən danışdı. Bildirdi ki, Mübariz kimi oğulları olan xalq heç vaxt basılmaz.\nGecənin aparıcıları Sərvər və Nərmin Milli Qəhrəmanın həyat yolundan, göstərdiyi igidliklərindən söhbət açdılar. Şagirdlər Mübariz İbrahimova həsr olunan şeirlər söylədilər, mahnılar ifa etdilər, səhnəciklər göstərdilər.\nTədbir Mübariz İbrahimova həsr olunmuş filmin nümayişi ilə başa çatdı.\nHəmin gün Bakıdakı 144 nömrəli orta ümumtəhsil məktəbində də qeyd edildi. Dövlət himninin səslənməsi ilə başlayan tədbiri açıq elan edən Raya Allahverdiyeva xalqımızın igid oğullarından biri olan Milli Qəhrəman Mübariz İbrahimov haqqında geniş danışaraq onun ruhən həmişə hər bir azərbaycanlının qəlbində yaşayacağını dedi.\nIV "b" sinif şagirdi Hüseyn 1988-ci il fevralın 7-də Biləsuvar rayonunun Əliabad kəndində dünyaya gələn Mübariz İbrahimovun həyatı və göstərdiyi igidlik barədə tədbir iştirakçılarına geniş məlumat verdi.\nGecədə çıxış edən qonaqlar da Milli Qəhrəman haqqında böyük fəxrlə danışdılar.\nŞagirdlər Milli Qəhrəman Mübariz İbrahimova həsr olunan şeirlər dedilər, mahnılar söylədilər.\nTədbir Milli Qəhrəmana aid filmin nümayişi ilə başa çatdı.


Rusiyada Azərbaycan diasporunun rəhbəri vəfat edib\n04:24 16 Yanvar 2021\n20:25 07.01.2021 Qısa URL\nRusiya Federasiyasının Tver vilayətindəki Azərbaycan diasporunun rəhbəri Sərdar Abdullayev bu gün dünyasını dəyişib.\nBAKI, 7 yanvar — Sputnik. Rusiyada azərbaycanlı diaspor rəhbəri vəfat edib.\nSputnik Azərbaycan APA-ya istinadla xəbər verir ki, Tver vilayətindəki Azərbaycan diasporunun rəhbəri Sərdar Abdullayev bu gün dünyasını dəyişib.\nQeyd edək ki, Abdullayev Sərdar Süleyman oğlu 1951-ci il yanvarın 21-də Azərbaycanın Kəlbəcər rayonunun Yanşaq kəndində anadan olub. 1973-cü ildə Ç. İldırım adına Azərbaycan Politexnik İnstitutunu (indiki Azərbaycan Texniki Universiteti) "Hidromeliorasiya işlərinin mexanikləşdirilməsi" ixtisası üzrə bitirəndən sonra təyinatla Kalinin vilayətinin (indiki Tver vilayəti) Belıy şəhərinə göndərilib.\nTikinti sahəsində xidmətlərinə görə 1994-cü ildə S. Abdullayevə "Rusiya Federasiyasının Əməkdar İnşaatçısı" fəxri adı verilib, 1998-ci ildə o, "Dostluq" ordeni ilə təltif edilib və ona "Rusiyanın Fəxri İnşaatçısı" adı verilib. 2006-cı ildə S. Abdullayev Azərbaycanın "Tərəqqi" medalı ilə təltif olunub.


“Xalqa xidmət etmək hər bir dövlət məmurunun borcudur” – Xalq.Az\nXALQ.AZ xəbər verir ki, bunu açıqlamasında Milli Məclisin deputatı Naqif Həmzəyev deyib.\n“Mən sizə şəxsən bu göstərişi verirəm. Əgər eşitsəm, bilsəm ki, əyri yola gedirsiniz, onda siz çox ciddi cəzalandırılacaqsınız. Bunu bəri başdan bilin və bütün başqa yerli icra orqanlarının nümayəndələri, rəhbərləri məni yaxşı eşitsinlər. Korrupsiyaya, rüşvətxorluğa qarşı Azərbaycanda amansız mübarizə aparılmalıdır. Bu yara bizim inkişafımızı ləngidir və gələcəyə olan planlarımızı sarsıda bilər. Düzdür, bu bəla hər bir ölkədə var. Amma əsas məsələ ondadır ki, rəhbərlik bu məsələyə necə münasibət göstərir. Azərbaycanda şəffaflıq, dürüstlük hər bir dövlət məmuru üçün həyat tərzi olmalıdır. Ona görə bu məsələ ilə bağlı aidiyyəti dövlət qurumları ilə birlikdə çox ciddi fəaliyyət göstərməlisiniz, tamamilə şəffaf vəziyyət yaradılmalıdır”.\nÖncəki xəbər Azərbaycanlı diaspor fəalları ailəlikcə koronavirusa yoluxdular – RƏSMİ\nSonraki xəbər “İfşa olunan həmkarlarının aqibətindən nəticə çıxarmayan vəzifəli şəxslər mövcuddur”


Şou əhli Ayan üçün ayağa qalxdı - İfaçını bu məmurun sifarişi ilə qovmaq istəyiblər? Yeni sabah\nOkt 4, 2019 10:17\nOxunma sayı: 35614\nXəbər verdiyimiz kimi, dünən “Maşın” şouda Fuad Musayev SMS səsverməsinə çıxarılıb. O, səs yığacağı təqdirdə, müğənni Ayanı şoudan kənarlaşdıracağını bildirib.\n“Yeni Sabah” xəbər verir ki, Fuadın bu seçimi və Ayana qarşı hərəkətləri bəzi şou-biznes nümayəndələrini ayağa qaldırıb.\nTolik bu barədə maraqlı fikirlər səsləndirib. O, Ayanın Füzuli Musayevə görə şoudan göndərilmək istəndiyini deyib: “Fuad, gücünü qadına göstərməyin sifarişlidir. Füzuli Musayev sənə “zakaz” edə bilər, amma bizə yox! Hələ gedib kafedə camaata deyib, “səs verin getsin”, amma öz dostu getdi.\nXatırladaq ki, Fuad Musayevin FHN-in İdman Sağlamlıq Mərkəzinin rəisi Füzuli Musayevin yaxın dostu və qohumu olduğu deyilir. Füzuli Musayev Ayan Babakişiyevanın qızı Selenanın atasıdır. Bir müddət əvvəl Cütlük qalmaqqalı şəkildə ayrılıb.


Tarix Muzeyində “Həyat” qəzetinin atlas parça üzərində çap olunmuş ilk nömrəsi qorunur - AZƏRTAC – Azərbaycan Dövlət İnformasiya Agentliyi\nTarix Muzeyində “Həyat” qəzetinin atlas parça üzərində çap olunmuş ilk nömrəsi qorunur\n1905-ci il iyunun 7-də ilk nömrəsi çapdan çıxmış “Həyat” qəzeti mətbuat tariximizdə özünəməxsus cəhətləri ilə qalıb.\nMilli Azərbaycan Tarixi Muzeyindən AZƏRTAC-a bildirilib ki, Sənədli mənbələr fondunda “Həyat” qəzetinin atlas parça üzərində çap edilmiş ilk nömrəsi və Hacı Zeynalabdin Tağıyevin mətbəəsində açıq qəhvəyi ipək parça üzərində çap edilmiş 89-cu nömrəsi qorunur (1906-cı il, 24 aprel). Qəzetin ilk nömrəsində ideya istiqamətləri, məqsədləri diqqətə çatdırılıb, milli məsələlər, ana dilinin inkişafı və maarifçiliyə dair problemlərə toxunulub.\n“Həyat” qəzetinin təməlini quranlar Əlimərdan bəy Topçubaşov (naşir), Əhməd bəy Ağaoğlu (redaktor) və Əli bəy Hüseynzadə (redaktor) idi. Qəzetin nəşrini isə azərbaycanlı milyonçu, mesenat Hacı Zeynalabdin Tağıyev mailiyyələşdirib.\nİlk nömrədə dərc olunmuş "Qəzetimizin məsləki" sərlövhəli məqalədə mətbuatın xalqın həyatında, cəmiyyətin inkişafında önəmi vurğulanıb: “İnsan üçün munis bir yoldaş, xeyirxah bir müəllim, nafiz bir məktəbdir, həm də zillətdə qalanlara doğru yolu, hidayət yolunu göstərir".\nAzərbaycan türkcəsində nəşr olunmuş bu qəzet ilk gündən ziyalıların günün aktual mövzularına dair çıxış etdiyi tribunaya çevrilib. Eyni zamanda, Bakıda Azərbaycan türkcəsində qəzetin çıxması ermənilərin kəskin reaksiyasına səbəb olub.\n“Həyat”ın ana dilində nəşr olunması qəzeti Azərbaycan cəmiyyətində olduqca populyar edib.\nAZERTAG.AZ :Tarix Muzeyində “Həyat” qəzetinin atlas parça üzərində çap olunmuş ilk nömrəsi qorunur


Rusiyada azərbaycanlı deputat vəzifəsindən getdi - Təhqir olayı - MINVAL.INFO\nRusiyada azərbaycanlı deputat vəzifəsindən getdi – Təhqir olayı\nVolqoqrad vilayət Dumasının azərbaycanlı millət vəkili Həsən Nəbiyev deputatlıq mandatından məhrum edilib.\nMinval.info “qafqazinfo”-ya istinadən xəbər verir ki, deputat “Vahid Rusiya” partiyasından da xaric edilib. Buna səbəb Nəbiyevin təqaüdçülər haqqında səsləndirdiyi fikirlərdir. Belə ki, millət vəkili 8 min rubl təqaüd alan insanları müftəxor və əyyaş adlandırmışdı. H.Nəbiyev daha sonra bu sözlərinə görə üzr istəsə də, partiyalı həmkarları da ona qarşı sərt mövqedə olub.\nDeputatın sözləri martın 10-da volqoqradlıların etiraz aksiyasına səbəb olmuşdu. Nəbiyev deputatlıq səlahiyyətlərinə son verilməsi üçün Dumaya ərizə ilə özü müraciət edib.\nTarix: 2019/03/15 9:15


Elman Nəsirov: Yeniləşən, müasirləşən Azərbaycana yeni parlament lazımdır - İki sahil\n07 iyul 2020 07:11 Bütün xəbərlər Haqqımızda Əlaqə\n04 dekabr 2019 10:50\nElman Nəsirov: Yeniləşən, müasirləşən Azərbaycana yeni parlament lazımdır\nYeni parlament daha çevik, zamanın tələblərinə daha uyğun bir davranış nümunəsi ortaya qoyacaq, cox vacib, əhəmiyyətli qanunların operativ şəkildə qəbul olunmasına töhfələr verəcək\nYeni Azərbaycan Partiyası Siyasi Şurasının parlamentdə təmsil olunan partiya üzvlərinə parlamentin buraxılması təşəbbüsünü irəli sürməsini tövsiyə etməsi, bu tövsiyəyə uyğun olaraq Milli Məclisin dekabrın 2-də keçirilən plenar iclasında dövlətimizin başçısı İlham Əliyevə müraciət, həmçinin ölkə Prezidentinin parlamentin müraciətində göstərilmiş məsələnin Konstitusiyaya uyğunluğu ilə bağlı Konstitusiya Məhkəməsinə sorğu göndərməsi bu gün ölkə mətbuatında geniş müzakirə olunmaqda, müxtəlif fikir və mülahizələr söylənilməkdədir. Milli Məclisin İnsan hüquqları, eyni zamanda, Beynəlxalq münasibətlər və parlamentlərarası əlaqələr komitəsinin üzvü Elman Nəsirovla parlamentin buraxılmasını şərtləndirən amillərə, bu mütərəqqi adımın ölkənin davamlı inkişafına, yeni qəbul olunacaq qanunlara nə kimi yeniliklər əlavə edəcəyinə aydınlıq gətirdik.\n- Elman müəllim, bu günün siyasi gündəminin əsas müzakirə mövzusu Yeni Azərbaycan Partiyası Siyasi Şurasının parlamentin buraxılması ilə bağlı irəli sürdüyü təşəbbüs və buna əsaslanaraq atılan sistemli addımlardır. Necə düşünürsünüz, növbədənkənar parlament seçkilərinin keçirilməsi hansı zərurətdən irəli gəlir?\n- Məlum olduğu kimi, noyabrın 28-də Yeni Azərbaycan Partiyasının Siyasi Şurasının qəbul etdiyi qərarda parlamentdə təmsil olunan, hakim partiyanı təmsil edən deputat korpusuna tövsiyə olundu ki, onlar parlamentin buraxılması ilə bağlı məsələni müzakirəyə çıxarsın və dövlətimizin başçısı İlham Əliyevə müraciət qəbul edilsin. Həmin gün bununla bağlı parlamentdə Yeni Azərbaycan Partiyasını təmsil edən deputat korpusu müraciət hazırladı və deputatlar bunu təsdiqlədi. Hər birimizin bu məsələ ilə bağlı mövqeyi eynidir. YAP Siyasi Şurası da eyni mövqedədir. Ümumi yanaşma bundan ibarətdir ki, ölkə Prezidenti İlham Əliyevin rəhbərliyi ilə ölkəmizin bütün sahələrində çox ciddi, hərtərəfli, sistemli islahatlar kursu həyata keçirilir. İslahatlar həm sosial, həm iqtisadi həyatı, həm də siyasi sistemi, məhkəmə-hüquq sistemini əhatə edir. Bu, hərtərəfli islahatlar kursudur. Hər bir islahat o zaman tam səmərə verir ki, burada heç bir tərəf kənarda qalmır. Məsələyə bu nöqteyi-nəzərdən yanaşdıqda parlamentin də bu islahatlar kursuna daxil olması məntiqlidir. Başqa cür də ola bilməz. Bu reallığa söykənərək, Yeni Azərbaycan Partiyasının Siyasi Şurası və deputatları belə bir mövqe ortaya qoydular ki, qanunvericilik orqanının təkmilləşməsi, yeniləşməsi bu islahatlar kursunun tərkib hissəsi olmalıdır, parlamentin buraxılması və növbədənkənar seçkilərin keçirilməsi zərurətə çevrilmişdir. Məlum olduğu kimi, həm ali icra hakimiyyəti orqanında, həm də məhkəmə-hüquq sistemində çox ciddi islahatlar həyata keçirilir. Bu baxımdan hakimiyyətin üçüncü qanadının bu prosesdə yaxından iştirakı çox vacib məsələdir. Bir çox hallarda qanunverici orqanda həyata keçirilən islahatlar daha böyük əhəmiyyət kəsb edir. Çünki digər mühüm islahatların hüquqi əsasları burada hazırlanır. Məhz bunlar məlum dəyişiklikləri şərtləndirdi.\nDövlətimizin başçısı İlham Əliyevin islahatlarla bağlı fikirlərini bir daha xatırlatmaq istərdim. Cənab İlham Əliyev bildirir ki, islahat ilk növbədə tərəqqi deməkdir, yeni dövrə uyğunlaşmaq deməkdir, təkamül deməkdir. Düşünürəm ki, partiya cənab İlham Əliyevin bu fikirlərindən qaynaqlanaraq elə qanunverici orqanın da təkamülə məruz qalması, onun yeni şəraitə uyğunlaşması və tərəqqi etməsi məntiqinə söykənib belə bir addımı atmışdır. Onu da qeyd edim ki, dekabrın 2-də Yeni Azərbaycan Partiyasının təşəbbüsü ilə parlament rəhbərliyi dövlətimizin başçısı İlham Əliyevə müraciət qəbul etdi. Həmin gün də ölkə Prezidenti müraciəti Konstitusiya Məhkəməsinə göndərdi ki, atılan addımın nə dərəcədə qanunauyğunluğunu araşdırsın və müvafiq qərar qəbul etsin. Dekabrın 4-də Konstitusiya Məhkəməsinin məlum müraciətlə bağlı qərar qəbul edəcəyi gözlənilir.\n- Milli Məclisin üzvü, eyni zamanda, bir vətəndaş olaraq ölkənin ictimai-siyasi həyatında aparıcı rol oynayan Yeni Azərbaycan Partiyasının bu təşəbbüsünü necə dəyərləndirirsiniz?\n- Yeni Azərbaycan Partiyası bu addımı ilə növbəti dəfə siyasi mədəniyyət ortaya qoydu. Çünki 1992-ci il noyabrın 21-də ulu öndər Heydər Əliyev Yeni Azərbaycan Partiyasını -ümumxalq partiyasını müxalif partiya kimi yaratmışdı. Bu partiya o zamankı AXC-Müsavat cütlüyünün yarıtmaz siyasətinə qarşı müxalifətdə idi. Eyni zamanda, xalq ilə birlikdə bu siyasətə müxalifətdə dayanmışdı. YAP ulu öndər Heydər Əliyevin rəhbərliyi ilə hakimiyyətə məhz dinc, sivil, seçkilər yolu ilə gəlişin nümunəsini göstərdi. Bu gün isə ikinci dəfə yenidən siyasi mədəniyyət ortaya qoydu. Könüllü şəkildə Azərbaycanın inkişafı, tərəqqisi, təkamülü, yeni hədəflərimiz, cənab İlham Əliyevin islahatlar kursunu dəstəkləmək naminə bu addımı atdı.\n- YAP-ın bu təşəbbüsü bəzi dairələr tərəfindən öz maraqlarına uyğun təhlil olunmaqdadır. Bununla bağlı fikirlərinizi bilmək istərdik...\n- Bəzi siyasi opponentlər əcaib bir yanaşmalar ortaya qoymaq istəyirlər. Əslində bu, dünya praktikasında tez-tez rast gəlinən hadisədir. Bu il dekabrın 12-də Böyük Britaniyada növbədənkənar parlament seçkiləri keçiriləcək. Noyabrın 6-da artıq seçki kampaniyasına start verilib. İspaniyada 2015-ci ildən bu günə 4 dəfə növbədənkənar parlament seçkiləri keçirilib. Hətta 2019-cu ildə iki dəfə növbədənkənar parlament seçkiləri keçirilib. Bu faktlar belə qənaətə gəlməyə əsas verir ki, ölkəmizdə parlamentin buraxılması və növbədənkənar seçkilərin keçirilməsi ilə bağlı heç də xüsusi yanaşmalara ehtiyac yoxdur. Bu, birmənalı şəkildə Yeni Azərbaycan Partiyasının siyasi iradəsidir. Bu mühüm addım partiyanın ilk növbədə dövlətimizin başçısı İlham Əliyevin geniş və dərinləşən islahatlar kursuna dəstək vermək niyyətindən irəli gəlir.\n- Elman müəllim, mütərəqqi addım yeni qəbul olunacaq qanunlarımıza nə kimi yeniliklər gətirəcək?\n- Hesab edirəm ki, yeniləşən, müasirləşən Azərbaycana yeni parlament lazımdır. Belə olan təqdirdə təbii ki, deputat korpusunun tərkibində də xeyli yeniləşmənin olacağı istisna deyil. Yeni parlament daha çevik, zamanın tələblərinə daha uyğun bir davranış nümunəsi ortaya qoyacaq, cox vacib, əhəmiyyətli qanunların operativ şəkildə qəbul olunmasına töhfələr verəcək.


Prezident İlham Əliyev Anqolanın və Cibutinin Azərbaycanda yeni təyin olunmuş səfirlərinin etimadnaməsini qəbul edib\nSiyasət 14 Noyabr 2013 22:31 (UTC+04:00)\nAzərbaycan Respublikasının Prezidenti İlham Əliyev noyabrın 14-də Anqola Respublikasının ölkəmizdə yeni təyin olunmuş fövqəladə və səlahiyyətli səfiri Joakim Auqusto de Lemuşun etimadnaməsini qəbul etmişdir.\nSonra Prezident İlham Əliyev Cibuti Respublikasının ölkəmizdə yeni təyin olunmuş fövqəladə və səlahiyyətli səfiri Abdi İbrahim Absiehin etimadnaməsini qəbul etmişdir.\nSəfir Abdi İbrahim Absieh fəxri qarovul dəstəsinin qarşısından keçdi.\nAbdi İbrahim Absieh etimadnaməsini Prezident İlham Əliyevə təqdim etdi.\nDiplomat Abdi İbrahim Absieh Cibuti Respublikasının Prezidenti İsmayıl Ömər Celinin salamlarını və ən xoş arzularını dövlətimizin başçısına çatdırdı. O, ölkələrimiz arasında əməkdaşlığın inkişaf etdirilməsi üçün böyük imkanların olduğunu dedi və bu istiqamətdə səylərini əsirgəməyəcəyini vurğuladı.\nDövlətimizin başçısı Azərbaycan Respublikası ilə Cibuti Respublikası arasında ikitərəfli münasibətlərin səviyyəsinin razılıq doğurduğunu bildirdi. Prezident İlham Əliyev ölkələrimizin müxtəlif beynəlxalq təşkilatlarda bir-birinin mövqeyini dəstəkləməsini əməkdaşlığımızın yaxşı göstəricisi kimi dəyərləndirdi.


Son hadisə bütün dünyaya və içimizdəki rus aqentlərinə Türkün gücünü göstərdi – Yenicag.Az\nAna Səhifə Müsahibə Son hadisə bütün dünyaya və içimizdəki rus aqentlərinə Türkün gücünü göstərdi\nSon hadisə bütün dünyaya və içimizdəki rus aqentlərinə Türkün gücünü göstərdi\nYeni Çağ Media Qrupu – May 11, 2016 - 10:21\nQarabağ Savaşının başladığı illərdən bu günə kimi bölgələrdə olan, daim əsgərlərlə və kənd sakinləri ilə görüşlər keçirən Tənzilə Rüstəmxanlı ilə “Aprel döyüşləri” haqqında danışdıq. Son hadisələrdən hər kəs kimi, müsahibim də çox təsirlənmişdi və təbii ki, yenə ilk fürsətdə səngərlərdə əsgərləri ziyarət edən Xanım Rüstəmxanlı ilə hisslərini və düçüncələrini bölüşməyə bilməzdik. Həm də bu hissləri bacardığımız qədər sizə çatdırmaq istədik. İnterpress.az-ın Tənzilə Rüstəmxanlı ilə hazırladığı müsahibəni təqdim edirik.\nQarabağ savaşı başlandığı illərdən hər zaman savaş bölgələrində olmusunuz. Mütəmadi ziyarət etmisiniz oraları, hətta ziyarətdən daha çox əsgərlərə dəstək olmusunuz. İndi yenə bu son hadisələrdən sonra ordaydınız. Nə gördünüz? Nə hisslər yaşadınız? O illərlə bu illər arasında savaş meydanında hansı fərqlər var?\nMən oraları 1992 ci ildən bu yana çox yaxşı tanıyıram. O bölgələri qarış-qarış gəzmişəm. Bu gəzmək, turistik səfərlər olmayıb. O vaxt “Azərittifaq” olaraq biz əhalinin təminatından məsul bir qurum kimi oralara mütəmadi gedirdik. Mən də Qarabağ və ətraf rayonlarda, sərhəd bölgələrində xüsusi işləmişəm. Mən buna hər şeydən ilk əvvəl vətəndaş borcu kimi yanaşırdım. O vaxt çox adam o bölgələrə gedmirdi. Gedənlər də sırf könüllü, vətən üçün yanan insanlar idi. Baxmayaraq ki, o vaxt indiki kimi güclü deyildik, amma insanlarda vətənpərvərlik hissi çox yüksək idi. Qarabağ üçün yeri-göyü sirkələyən bir millətin azadlıq ruhu var idi. O ruh bizi çəkib aparırdı oralara. Yəni həm vəzifə məsuliyyəti, həm də mənəvi borc olaraq oralarda idim. Amma mən bunu könüldən, səmimiqəlbdən etmişəm. Çünki vətənimin taleyi mənim üçün çox önəmli olub hər zaman. Hətta savaş bölgələrinə gedəndə tək getmirdim, özümlə hərbi jurnalistləri də aparırdım. Bu gün də o insanlar var, bu gün də işləyirlər. Hətta kitablar yazıblar və sağolsunlar kitablarında mənim də adıma yer veriblər. Onlardan biri Əntiqə Qonaqlı və Abdulla Qurbanidir.\nTəsəvvür edin ki, 24 il sonra bu son səfərimdə də cəbhədə Abdulla Qurbani ilə görüşdüm. Mən istəməzdim o dövrlə indiki dövr hərbi imkanlarımızı müqaisə edim, çünki bu müqaisə edilməzdir. Düşünün ki, o vaxtlar yeni müstəqillik qazanmışdıq, nizami ordumuz yox idi, maddi-texniki imkanlarımız zəif idi. Əsgərlərimizin də çoxu gənclər və könüllülər olduğu üçün hətta bəziləri silahı belə doğru-düzgün tuta bilmirdi. Amma buna baxmayaraq Qarabağ üçün, vətən üçün səmimi savaş ruhu var idi.\nTənzilə xanım, amma biz o vaxtı Ermənilərlə savaşmırdıq. Onlara Rusiyanın həm əsgər həm də silah dəstəyi var idi. Buna görə də istər əsgərlərimizdə, istərsə də mülkü vətənsaşlarımızda bir xof var idi.\nElə indi də sadəcə ermənilərlə savaşmırıq, o rus faktoru yenə var. Bir də əhalidə xofun olmağı normal idi. Bizə Xocalı kimi bir faciə yaşatdılar. Elə bu xofu millətdə yaradmaq üçün Xocalı hadisəsi amansızlıqla törədildi. Bunu da Sarkisyan etiraf etmişdi ki, biz bunu eləməklə göstərdik ki, biz zarafat eləmirik, biz bu torpaqların alınmasında israrlıyıq.\nBəs o zamandan bu yana konkret olaraq nə dəyişib?\nBirincisi Azərbaycanın indi ciddi nizami ordusu var. Həm də müasir, yüksək təchizatlı silahlarla təmin olunmuş ordu. Hazırda əsgərlərdə və mülkü vətəndaşlarda o dediyiniz xof yoxdur.Ən azından mən belə gördüm. Millətdə qələbə eşqi, qələbəyə inam var. Axı mən təxminən ildə bir dəfə gedirəm o bölgələrə və həm əsgər, həm də xalqla görüşlərim olur. Bilirsiniz, insanlar artıq müharibə ilə bərabər, müharibənin qəfil raketləri, qəfil güllələri ilə birgə yaşamağa öyrəşib. Yenə öz əkin-biçinindədir. O namərd güllənin haradan gələcəyinə çox da əhəmiyyət vermir. Amma, o namərd güllə bəzən gəlib bir yaşlımızı, bir gəncimizi, uşağımızı öldürür. Bu izaholunmaz bir şeydir. Mən əvvəllər indiki ruhu görməmişdim, açıq etiraf edim sizə. Mən “Lələtəpə”də, “Ruslan postu”nda və “Talış kəndi”ndə oldum. Bu yüksəklikləri almazdan əvvəl Tapqaraqoyunlu, Naftalan, aşağı kəndlər təhlükədəydi. İstədikləri vaxt bizim kəndləri, dinc sakinləri atəşə tuturdular. Elə ki, zəmin vaxtı gəlirdi, Ermənilər bizim taxıl sahələrinə atəş açıb kəndlilərin məhsullarını yandırırdılar, kəndlilər biçin edə bilmirdi.\nBiz hər zaman beynəlxaq tələbləri yerinə yetirmişik. Atəşkəsi pozmamışıq, bizə qarşı olunan təcavüzə cavab vermişik, özümüzü müdafiə etmişik. Sadəcə bu gün fərq ondadır ki, biz bu savaş illərində işğal olunmuş torpaqlarımızdan geri heçnə ala bilməmişdik. İndi təsəvvür edin, biz o yüksəkliklərimizi geri almışıq, bir rayon boyda ərazimiz işğaldan azad edilib. Onların əsas istifadə etdikləri yerdən başqa digər yerlərə saysız mina döşəyib. Əlbəttə ki, Rusiyanın burda böyük xidməti var. Bizim şəhid olan əsgərlərimiz o minalara düşüb. Yoxsa bu qədər şəhidimiz olmazdı. Düşünün ani hücumumuzdan erməni əsgərləri silah-sursatlarını atıb geri baxmadan qaçırmış. Bizim əsgərlər o yüksəkliklərə çox qısa vaxt ərzində, təxminən 3 saata gəliblər. Mən alınan o təpənin tam başına çıxdım. Gecə gündüz əsgərlərimiz bizə qazandırdıqları, daddırdıqları zəfəri qorumaq üçün çalışır.\nBu qələbə necə gözəl bir şey imiş… Bir zabit mənə dedi ki, Biz 24 ildir ki, təhqir olunmuşduq. Bununla əslində biz o təhqirin altından qalxdıq. Ermənilərə həddlərini göstərdik. Onlara göstərdik ki, arxanıza aldığınız Rusiya ilə də savaşa bilərik yeri gəlsə. Göstərdik ki, biz qorxmuruq.\nNə olur olsun təbliğat çox önəmli bir şeydi. İllərlə bizə o bəzi adamlar ağız büzürdü, deyirdilər ki, bunlar patriotdular. Vətənpərvərlik deyəndə dodaq büzənlər var idi. İndi onlar utansın! Çünki mən orda əsgərlərin içində o vətənpərvərliyi gördüm. Bunlar əlbəttə ki, illərlə aparılan təbliğatın nəticəsdir. İndi də o səngərlərdə aşda general Rasim müəllim olmaqla, Abdulla Qurbani də möhtəşəm vətənpərvərlik təbliğatı aparır. Əsgərləri ruhlandırır.\nİndi düşünün “vur” əmri gələndə bizim əsgərlərimizi o ruhla savaşa aparan nə ola bilər? Əlbəttə ki qələbə ruhu. Mənə dedilər ki, əsgər var idi ki, özünü o yüksəklikdən aşağı atırdı ki, biz bura qədər gəlmişik, nə üçün durduq? Bizi niyə durdurursunuz?\nBilirsiniz ki, məsələyə Rusiya qarışdı, danışıq masası arxasına topladılar bizi. Əgər biraz da vaxt olsaydı bəlkə indi Xankəndində idik.\nBütün bunlardan sonra mən əminoldum ki, həm hərbi, həm də mənəvi baxımdan bizə iki gün lazımdır ki, bayrağımızı xankəndində sancaq. Mən o Talış kəndinin ətrafını binokl ilə izlədim. İnandırım sizi ki, orada erməni hərbçiləri yoxdur. Hətta orada səngəri belə erməni hərbçiləri qazmır, muzdlu işçilərdir. Kənd camaatına pul ilə səngər qazdırırlar. Hamısının da əllərində ağ bayraq var. Bir səs eşidən kimi bayrağı qaldırırlar. Bunların hamısının şahidi olmuşam. Kim nə deyir desin, Azərbaycan əsgəri böyük qəhrəmanlıq dastanı yazıb. Bəli itkilərimiz var, olacaq. Vətən torpağı üçün savaşdır bu, şəhidlərimiz təbii ki olacaq. Bədəlsiz zəfər olmur. Biz bədəl ödəmişik. Qarabağda savaşmadığımız dönəmlərdə də bədəl ödəyirdik. Atəşkəs dönəmindən bu yana hesablayın görün ayda nə qədər şəhidimiz olurdu. Tələyə düşdük. Minalanmış ərazilərdə şəhid oldu aslanlarımız.\nİnanın ki, erməni hərbçiləri bizimkilərin ölüsündən belə qorxur. Zalımlıqlarını meyitlərin də üstündə göstərirlər. Bizim əxlaqımızda, dinimizdə meyitə həqarət yoxdu, amma təəssüf ki, insanl\nıqdan uzaq olan ermənilər bu zülmü də edirlər. Bizim tərəf onların meyitlərini olduğu kimi geri verib, amma təəssüf ki, bizim şəhidlərimizə o insaniyətliyi belə göstərə bilmirlər. Bu qədər vəhsi bir xalqla üz-üzəyik.\nAma çox şükür ki, əskərlərimiz onlara elə bir zərbə endirib ki, onlar uzun müddət bellərini dikəldə bilməyəcək. Hazırda Serj Sarkisyan öz iqtidarını xilas etmək üçün çabalayır. Sarkisyan əsgərinin meyitini aparmır. Bölgələrdə gizli saxlayırlar, hərdən bir tək-tək gətirirlər ki, xalq ayağa qalxmasın.\nErməni xalqı da artıq ağıllanıb. Küçələrdə mitinqlər edirdilər ki, əsgərlərimiz bizim olmayan torpaqlarda niyə ölməlidir?!\nBizim xalq isə əsgəri ilə bütünləşdi, birləşdi. Ananın canı, şah damarı övladdır. Balasını itirən Azərbaycan qadını “vətən sağ olsun!” dedi. Oğlunun şəhidliyi ilə qürur duydu. Bu həm də ideoloji bir savaşdır.\nƏsgərlərimizin mənə dediyi sözü deyirəm sizə. Əsgərlər dedi ki: Xalqımız ki, bizim arxamızda belə durdu, xalqımız şəhidinə bu qədər sayğı göstərdi, onunla qürur duydu, bizi o ayaq üstə tutur burada.\nSizə bir məqamı da deyim. Mənə bunu Abdulla Qurbani danışdı. Deyir ki, minaya düşən əsgərlərimizdən birinin üzünü qəlpə dağıtmışdı, tanınmaz halda idi. Son nəfəsi idi, ondan soruşurlar ki, adın nədir? Başını qaldırıb ki, adımı neynirsiniz? Adım vətəndir. Bunu kim deyə bilər, ancaq ruhu olan, vətən sevgisi olan biri. Mən bunu eşidəndə göz yaşımı tuta bilmədim.\nBir də məni kövrəldən, eyni zamanda ürəyimi qabardan başqa bir hadisə də oldu. Səngərə yaxın yerdə çadır qurulmuşdu və samovar qaynayırdı. Çadırın içindən musiqi səsi gəlirdi. Məşhur türk marşı kimi tanınan “Anayurd Marşı – Özbek, Türkmən, Uygur, Tatar, Azər bir boydur!” marşı oxunur, onu dinləyirlər. Bu məni o qədər xoşbəxt elədi, hisslərimin izahı yoxdur. Girdim o çadıra, orda təbliğat işi üçün kitablar, qəzetlər və masanın da üstündə Türkiyə və Azərbaycanın bayrağı. Bundan artıq nə ola bilər ki? Onların arxasında Rusiya varsa, Bizim də böyük Türk qardaşımız var. Orda bir daha onu hissetdim. Onlarınki təmənnalı qardaşlıqdır, bizdə isə qəlb, ruh birliyi olan təmənnasız qardaşlıq.\nBu dediklərinizlə yanaşı eyni zamanda başqa bir şey də gördük. Bunun sadəcə Azərbaycan-Ermənistan müharibəsi olmadığını bilirdik onsuzda. Bilirdik ki, biz Ermənistanla savaşmırıq. Daha böyük qüvvə ilə savaşırıq. Bu dəfə doğurdan da kimlər bizim dostumuz, kimlərsə dost cildində olub, amma hələ də bizi sevmir onu daha aydın gördük. Biraz da bu ölkələrarası münasibətlərdən danışaq.\nƏlbəttə bu münasibətlərdə çox böyük dəyişikliklər var. Azərbaycanı çox ciddi şəkildə böyük dövlətlər dəstəklədi. Deməli illərin əziyyəti, zəhməti boşa gedməyib. Baxmayaraq ki, Ermənistan illərlə hər cür çirkin təbliğatla məşgul olub və olurlar. Bu son savaş göstərdi ki, biz də istəsək daha böyük təbliğat apara bilərik və istədiklərimizə nail ola bilərik. Bir də indi 1993-cü il deyil. İndi Türkiyədən başqa türk dünyası da yanımızda oldu. Qazaxıstan, Qırğızıstan, Tatarıstan. Bəlkə Qazaxıstan ikili diplomatik oyun oynadı, amma xalq tam bizim yanımızda idi. Ziyalıları, sosial şəbəkələrdə olan qazaxıstanlılar Türkiyə qədər bizim yanımızda olduqları haqqında paylaşımlar etmişdilər.\nHətta İran belə Azərbaycanın ərazi bütövlüyünü tanıması haqqında açıqlama verdi.\nBilirsiniz, bu da boşuna deyildi. Təbrizdəki yürüyüşləri gördünüzmü? O yürüyüşlərin qarşısında başqa cür ola da bilməzdi. O millət dedizdirdi o açıqlamanı.\nHəm də Rusiyanın münasibətində də də bir dəyişiklik var idi. Əvvəlki qədər radikal addımlar ata bilmədilər. Daha çox danışıq masasına dəvət etdilər.\nBu Rusiya hökumətinin xeyrinə deyildi. Burda sadəcə Azərbaycan faktoru yox idi. Digər dövlətlərdən də əks təsir gəlməsindən çəkindi Rusiya. Bayaq dediyimm kimi, indi 1993-cü illər deyil. Dəyişən çox şey var. Putini sevməyənlərin hamısı bizim yanımızdaydı. Rusiya bu dəfə gözləniləndən daha çox mülayim siyasətlə, düşünərək və soyuqqanlı yanaşdı hadisələrə. Dövlətinin mənafeyini də düşündü təbii ki. Sülh, danışıq tərəfdarı olduğunu göstərdi.\nBu son döyüşlərdə məndə bir çox şeyə ümid artdı. Mən vətəni erməni işğalı altında olan bir bölgənin insanıyam. Mən ora qayıdacağımız ümidini itirmiş birəm, amma mən Qarabağa olan ümidimi heç vaxt itirmədim. Ayağım o torpağa dəyəndə, hissetdiyim o hissləri sizə izah edə bilmərəm. O havanı almaq, o yüksəklikdən baxmaq, bizim olan və illərlə gedə bilmədiyimiz bir torpağa ayaq basmaq… İnsanın dili tutulur.\nDeməli bu millət qəhrəmanlıq ruhunu itirməyib, sadəcə bu millətə o qəhrəmanlıq ruhunu qaytarmaq və zəfəri daddırmaq lazım idi.\nƏlbəttə! Əvvəllər o savaş dönəmində Qarabağdan üzü bəri gələn insan karvanı var idi. Bu son hadisədə mən gənclərimizin, yaşlılarımızın ruhunu gördüm. Bu insanların üzü bu dəfə Qarabağa doğruydu. Hansının əlinə silah versən savaşa gedərdi. Bir ölkənin Müdafiə Naziri yaralı əsgərinin üzündən öpə, o əsgərdə ruh olmazmı?\nBu ruh o qədər yüksək idi ki, hətta itkilərimizi belə qürurla qarşıladıq. Bilirsiniz, ölümün belə şərəflisi gözəldir. Bu ölüm boşuna olmayıb, vətən üçün olan olüm olub. Bir qarış belə torpaq almaq da zəfərdir. O əsgər zəfər yolunda şəhid olub. Əsgərlərin ruhunu yüksəldən başqa bir faktor da var. Hərbçilərdən biri mənə dedi ki, Tənzilə xanım, biz illərdir təhqir olunmuşduq. Bu təhqirin altındaq qalxdıq. Qürurumuzu qorumuşuq bu gün.\nBizim prezidentimizin çıxışı və dediyi o söz, insanlarımızı, əsgərlərimizi nə qədər ruhlandırmışdı. Hətta bu ifadə dillər əzbəri oldu. Çıxışında dedi ki: “Erməni əsgəri ölmək istəmirsə, rəddolsun Azərbaycan torpaqlarından.”\nDaha sonra Müdafiə Nazirimizin də bir sözü çox xoşuma gəli. Dedi ki: “Biz öz torpaqlarımızda təlim keçirdik” Bu sözlər az deyil.\nƏsgərlərimizin təminatı çox yüksək səviyyədədir. Bütün ehtiyacları təmin olunub. Hətta içməli suları belə mağazalarda qutularla gigiyenik şəkildə verilir.\nƏsgərlərdəki və insanlardaki bu ruhdan danışdınız, bu gördüyümüz mənzərə nəyin nəticəsi idi? Sadəcə torpağın bir hissəsinin geri alınmasının ya insanların qələbəyə susamasının?\nQalibiyyətin! Alınan torpaqların az da olsa bir hissəsini düşməndən geri almağın. Bir qarış torpaq belə olsa, onu ala bilməyin nəticəsi idi bu milləti küçəyə tökən. Bu millətə zəfər göstərmək lazım idi. Göstərmək lazım idi ki, övladlarımız boş yerə xidmət eləmir, şəhid olublarsa da vətən yolunda şəhid olublar.\nBu hadisələrdə sadəcə Azərbaycan deyil, Güneyli soydaşlarımızda bizə birləşdi. Bu hadisələrdə Azərbaycan ordusu ilə xalq 7 dən 77 yə birləşdi. Bir qəlb, bir yumruq oldu. Sadəcə Azərbaycan deyil, Türk dünyası birləşdi. Türk birliyinə illərlə ağız büzənlər, içimizdəki Rus aqentləri var ki, Türk dünyasına lağ edirdi, onlar Türk dünyasının gücünü gördü.\n“Döyüş gedir, artilleriyanı isə Bakıya, parada göndərmişdilər” – Keçmiş “kombriq”lə MÜSAHİBƏ – II hissə


“Bank VTB Azərbaycan” 250 milyon manat zərərdə – Tia.Az\n“Bank VTB Azərbaycan” 250 milyon manat zərərdə\n“Bank VTB Azərbaycan” bu ilin I yarısı üzrə maliyyə göstəricilərini açıqlayıb. Tia.az hesabata istinadən xəbər verirki, Bank yarımili 250,371 milyon manat zərərlə başa vurub. Halbuki, ötən ilin eyni dövründən 3,092 milyon manat xalis mənfəət əldə etmişdi.\n6 ay ərzində “Bank VTB Azərbaycan”ın faiz gəlirləri 3,727 milyon manat, faiz xərcləri 6,792 milyon manat, qeyri-faizzərəri 4,519 milyon manat, qeyri-faiz xərcləri 8,498 milyon manat, xüsusi ehtiyatlara ayırmaları isə 237,289 milyon manat təşkil edib.\nBu il iyulun 1-nə “Bank VTB Azərbaycan”ın aktivləri 125,207 milyon manat olub ki, bu da illik müqayisədə 69,1% azdır. Bunun 61,558 milyon manatı müştərilərə verilmiş xalis kreditlərdir. Son 1 ildə Bankın kredit portfeli 78,9% kiçilib.\nHesabat dövründə “Bank VTB Azərbaycan”ın öhdəlikləri 80,85% azalaraq 70,163 milyon manata düşüb. Bunun 52,479 milyon manatı müştərilərdən alınmış depozitlərdir. Son 1 ildə Bankın depozit portfeli 44,9% böyüyüb.\nMaliyyə qurumu Azərbaycan Mərkəzi Bankı qarşısında öhdəliyini 100% azaldıb.\nİl ərzində “Bank VTB Azərbaycan”ın balans kapitalı isə 42,85% artaraq 55,043 milyon manata, o cümlədən nizamnamə kapitalı isə 6,2 dəfə artaraq 315,815 milyon manata çatıb.\nÖncəkiDənizkənarı Bulvar İdarəsinin Nizamnamə fondu müəyyənləşib\nSonrakı“Express Bank”da 788 min manatlıq azalma


ac usaqlar | dusunek.com\nƏsas səhifəYazılar 'ac usaqlar' ilə etiketləndi\nDünyanın ən zəngin 1%-nin sərvətlərin 50%-nə sahib olduğu dünyada yaşamaq istəyirik?\nMart 17, 2016 admin QLOBAL SİYASƏT\tac usaqlar,acliq,en kasiblar,en varlilar,gelirlerin bolusdurulmesi,qlobal iqtisadiyyat,yoxsulluq\n2011-ci ildə Avropa İttifaqı dünyadakı ən böyük 10 problemi sıraladığı bir hesabat dərc etdi. Bu hesabata görə az əhəmiyyətlidən başlayaraq dünyanın problemləri bu şəkildədir: nüvə silahlanması, silahlı münaqişələr, yoluxucu xəstəliklər, qlobal əhali artımı, enerji resurslarının azalması, beynəlxalq terrorizm, iqtisadi vəziyyət, iqlim dəyişikliyi və aclıq, yoxsulluq və təmiz suyun olmaması.\nBu hesabat problemləri dünyadakı ən zəngin 1%-lik təbəqənin baxış bucağından dəyərləndirirdi. Bu gün hər kəs öz prioritetlərini önə çəkir. ABŞ-da hər cür rahatlığa malik biri üçün iqlim dəyişiklikləri ən mühüm problem kimi göründüyü halda, mikro bioloqlar üçün qlobal epidemiyalar daha əhəmiyyətlidir. Siyasi analitiklər üçün isə nüvə silahları, beynəlxalq terrorizm və Hindistan-Pakistan, Koreya yarımadası və ya Yaxın Şərq kimi münaqişə bölgələri ən təcili müdaxilə edilməli olan problemlərdir.\nƏgər media təbliğatından bir an başımızı qaldırıb dünyanın həqiqətlərinə baxa bilsək, ən təxirəsalınmaz problemi fərq etmək daha asan olacaq. Bu gün 1,5 milyard insan elektrik enerjisindən məhrumdur. Dünyanın ən kasıb 10 ölkəsinin 6-ında əsas ölüm səbəbləri malyariya, xolera, tənəffüs yolu və doğuş öncəsi infeksiyalardır. Halbuki bu xəstəliklərin qarşısı müalicə ilə asanlıqla alına bilir. Hər il 500.000 uşaq A vitamini çatışmazlığından kor olur. 2015-ci ildə hər 7 nəfərdən bir insan gündə 1,25 dollarla həyatda qalmaq uğrunda mübarizə aparır. Hər 4 nəfərin də gündəlik qazancı 2,5 dollardır. Yoxsulluq həqiqi mənada dünyanın ən mühüm problemidir. Oxumağa davam et →\nVətəndaş müharibəsinin digər bir üsulu: aclığa tərk etmək\nYanvar 24, 2016 Yanvar 24, 2016 admin QLOBAL SİYASƏT\tac insanlar,ac usaqlar,acindan olmek,adam oldurmek,dunyadaki acliq,insan oldurmek,suriyada ac qalan usaqlar,suriyadaki usaqlar\nMüharibə hər cür dəhşətli hadisənin etinasızca həyata keçirildiyi kriminal mühitdir. Müharibə hüququ və müharibə əxlaqı kimi terminlər bu cinayəti yüngülləşdirən izahlar kimi görünsə də əslində insan öldürməyin heç bir hüquqi tərəfinin olmadığı gerçəyini aradan qaldırmır. Bu həqiqətə baxmayaraq, 21-ci əsr müharibənin nə qədər azğınlaşacağını, nə qədər əxlaqsızlaşıb zalımlaşacağını, insanları necə ruhsuz və vicdansız hala gətirəcəyini bütün dünyaya kifayət qədər nümayiş etdirdi.\nTolstoyun müharibə ilə bağlı bir sözü müharibələrdə insanlar ölərkən digərlərinin nələr hiss etdiklərini maraqlı formada açıqlayır:\n«Müharibə hər zaman diqqətimi cəlb etmişdir. Burada böyük generallar tərəfindən edilən manevrlər mənasındakı müharibə yox, müharibənin reallığı, insanı birbaşa olaraq öldürmək idi diqqətimi çəkən. Austerlits və Borodinodaki orduların necə təşkil edildiyindən çox, bir əsgərin digərini necə və hansı hissin təsiri altında öldürməsi diqqətimi çəkirdi». Oxumağa davam et →\n933. 209 ziyarət


Azərbaycan yeni müharibəyə hazırlaşır, Türkiyə isə... - Ermənilər QORXU İÇƏRİSİNDƏ - yeniinfo.com\nAzərbaycan yeni müharibəyə hazırlaşır, Türkiyə isə… – Ermənilər QORXU İÇƏRİSİNDƏ\n“Razminfo” saytının analitiki Sona Xaçatryan bildirib ki, Laçın rayonunda xüsusi təyinatlıların iştirakı ilə başlayan Türkiyə-Azərbaycan birgə hərbi təlimləri Qarabağda ilk belə təlimlər olmaqla diqqət çəkir.\nXaçatryan xüsusilə keçmişdə Ermənistanla Qarabağ arasındakı həyati əlaqə baxımından Laçın rayonunun potensialını bildiklərini qeyd edib:\n“İndi sözügedən ərazilərdə ciddi təhlükə yaşanır. Bilirik ki, 9 noyabr tarixli üçtərəfli bəyanat əsasında hələ də Rusiya sülhməramlılarının vasitəçiliyilə Laçın dəhlizi ilə əlaqə davam edir. Ancaq nisbətən təhlükəsiz şəkildə dəhlizin asfalt hissəsi vasitəsilə keçə bilərik”.\nS.Xaçatryanın sözlərinə görə, Türkiyə-Azərbaycan hərbi təlimlərinin keçirilməsində məqsəd Ermənistanla Qarabağ arasındakı bu kiçik əlaqənin qarşısını almaqdır:\n“Azərbaycan və Türkiyə hazırda hava, hava-dəniz və quru hərbi təlimlərini davam etdirir. Xüsusi təyinatlı qruplar mütəmadi olaraq Azərbaycandan Türkiyəyə gedir və gəlir, yəni aralarındakı əməkdaşlıq çox sıxdır. Açıq şəkildə deyə bilərik ki, düşmən nə sülhü dayandırmaq, nə də durmaq niyyətindədir, əksinə, yeni müharibəyə hazırlaşır və Türkiyə ona hər cür dəstək göstərir. Müharibənin nə vaxt olacağını söyləmək çətindir, amma təhlükə hər zaman var”.\nXatırladaq ki, Türkiyə ilə Azərbaycan arasında hərbi əməkdaşlıq çərçivəsində sentyabrın 6-da Laçında Türkiyə-Azərbaycan hərbi təlimləri başlayıb. Birgə təlimlər sentyabrın 10-dək davam edəcək.\nÇağla Şıkel Kaan Yıldırımla sevgilidir? – Özü AÇIQLADI\nƏrdoğanın Aparatından İrana SƏRT CAVAB\nOrdu hərəkətə keçdi: Ölkə əraziləri bombardman edildi


Böyük ayaqları necə kiçik göstərməli? - Ens.az - Ensiklopediya, Azərbaycan, Dünya, Maraqlı, Xəbərlər, Bioqrafiya, Texnologiya, Vikipediya\nBöyük ayaqları necə kiçik göstərməli?\n23 yanvar 2019 16:23\nBəzi qadınlar bədən quruluşundan razı olsalar da, ayaqlarının normaldan daha böyük olmasından şikayət edirlər. Əgər ayaqlarınızın olduğundan daha kiçik görünməsini istəyirsinizsə, təkliflərimizi oxuyun.\nDikdaban ayaqqabılar qadın həyatında baş verən ən gözəl möcüzədir. Qadını seksual göstərməkdən əlavə, qısa boylu xanımları balaca boylu göstərməkdən xilas edir. Eyni zamanda,böyük ayaqlara sahib qadınlar üçün böyük nemətdir. Çünki nə qədər dikdaban geyinsəniz də, ayaqlarınız daha kiçik görünəcək.


Prezident Samuxa gedib – Köçkünlər üçün tikilən məhəllədə olub\n23:37 24.06.2020 Qısa URL\nDövlət başçısının iştirakı ilə Samux rayonunun Qaraağaclı kəndində “Aqro Dairy” MMC-nin aqroparkının təqdimatı olub, buğda biçininə və qarğıdalı səpininə start verilib.\nBAKI, 23 iyun – Sputnik. Azərbaycan Respublikasının Prezidenti İlham Əliyev iyunun 24-də Samux rayonuna səfərə gedib.\nSputnik Azərbaycan xəbər verir ki, dövlət başçısı ümummilli lider Heydər Əliyevin Samux şəhərinin mərkəzində ucaldılmış abidəsini ziyarət edərək önünə gül dəstəsi qoyub.\nPrezidenti İlham Əliyev ümummilli lider Heydər Əliyevin Samux şəhərinin mərkəzində ucaldılmış abidəsini ziyarət edərək önünə gül dəstəsi qoyub\nİyunun 24-də Azərbaycan Respublikasının Prezidenti İlham Əliyev Samux rayonunun ərazisində məcburi köçkün ailələri üçün inşa edilən yaşayış məhəlləsinin tikintisi ilə tanış olub. Qaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayev dövlətimizin başçısına görülən işlər barədə məlumat verdi.\nPrezidenti İlham Əliyev Samux rayonunda məcburi köçkünlər üçün inşa edilən yaşayış məhəlləsinin tikintisi ilə tanış olub\nSamux rayonunda məcburi köçkünlər üçün inşa edilən yaşayış məhəlləsinin tikintisi\nPrezident İlham Əliyev Samuxun Qaraağaclı kəndində aqroparkın təqdimatında, taxıl biçini və qarğıdalı səpininə start verilməsi tədbirlərində iştirak edib\nDövlət başçısı tədbirlərdə iştirak edib.


ABŞ, Kanada və Meksika azad ticarət zonası haqqında sazişə dair razılığa gəliblər - AZƏRTAC – Azərbaycan Dövlət İnformasiya Agentliyi\nABŞ, Kanada və Meksika azad ticarət zonası haqqında sazişə dair razılığa gəliblər\nVaşinqton, 2 oktyabr, AZƏRTAC\nAmerika Birləşmiş Ştatları, Kanada və Meksika Şimali Amerika azad ticarət zonası haqqında Sazişi (NAFTA) əvəz edən yeni üçtərəfli sazişin şərtlərinə dair razılığa gəliblər. USMCA (United States-Mexico-Canada Agreement) adlanan yeni sazişin imzalanmasını ABŞ prezidenti Donald Tramp tələb edirdi. Rəsmi Vaşinqton əvvəl Meksika, sonra isə Kanada ilə razılığa gəlib.\nAZƏRTAC xəbər verir ki, Kanadanın xarici işlər naziri Kristina Friland və ABŞ prezidentinin ticarət üzrə təmsilçisi Robert Laythayzerin birgə verdiyi bəyanatda deyilir ki, yeni saziş “orta sinif gücləndirəcək, eləcə də Şimali Amerikada yaşayan təxminən yarım milyard insan üçün yeni imkanlar, habelə yaxşı, yüksək maaşlı iş yerləri yaradacaq”.\nKanada ilə razılaşma üçün son möhlət bazar günü gecə başa çatmalı idi. Tramp danışıqların baş tutmayacağı təqdirdə, Kanadanın avtomobil sənayesi mallarına əlavə rüsum tətbiq edəcəyini bildirmişdi.\nYerli mətbuat xəbər verir ki, Kanada son anda amerikalı fermerlərə süd bazarının 3,5 faizini vermək qərarına gəlib. Bununla, eyni zamanda, rəsmi Ottava Kanadanın avtomobil sənayesinin maraqlarının qorunmasına təminat yarada bilib.\nAZERTAG.AZ :ABŞ, Kanada və Meksika azad ticarət zonası haqqında sazişə dair razılığa gəliblər


“Ərdoğan Rusiyanın Qarabağla bağlı mövqeyini dəyişdi” –\n“Ərdoğan Rusiyanın Qarabağla bağlı mövqeyini dəyişdi” – Müsahibə\n27 Noyabr 2019 19:50\n“Türkiyənin Qarabağ münaqişəsinin həll prosesindəki aktivliyi müsbətdir. Xüsusən də, Türkiyə və Rusiya arasındakı isti münasibətlər bu məsələyə birbaşa təsir edir. Fikir verirsinizsə, Türkiyə və Rusiya yaxınlaşdıqdan sonra Rusiyanın Qarabağla bağlı mövqeyində kifayət qədər fərqliliklər nəzərə çarpır”.\nAğ Partiyanın başqanı Tural Abbaslı belə düşünür. Onun Teleqraf.com-a müsahibəsini təqdim edirik.\n- Az öncə Türkiyə və ABŞ prezidentləri arasında keçirilən görüşdən sonra artıq Ankara Vaşinqtondan hədələnmir, sanksiya məsələsi də gündəmdə deyil. Hesab etmək olarmı ki, Prezident Ərdoğan istəyinə nail oldu?\n- Ərdoğan görüşdən sonra keçirilən mətbuat konfransında bildirdi ki, Türkiyə bu danışıqlardan uğurla çıxdı. Ən azı Amerikanın Türkiyəyə təhdidlərini aradan qaldırdı, ehtimal olunan sanksiyaların qarşısının alınması ilə bağlı razılıq əldə olundu. Üstəgəl, ABŞ Suriya məsələsində Türkiyə ilə anlaşmaya getdi və Türkiyənin mövqeləri qarşısında geri çəkildi. Başqa sözlə, demək olar ki, Türkiyə diplomatiyası bu mərhələni uğurla adladı. Düzdür, ABŞ dünyanın super gücü olsa da, bəzi reallıqlarla barışmağa məcburdur.\n- Amma bir məsələ də var ki, bu görüş Ankaranın “S-400”-lərlə bağlı geri addım atacağı iddiasını müzakirəyə çevirdi. Həmin iddialardan birinə görə, Türkiyə Rusiyadan aldığı bu sistemi aktiv fazada saxlamayacaq.\n- Söhbət bu sistemlərin aktivləşdirilməməsindən getmir. Bir neçə gün əvvəl isə Türkiyə mediaya açıq formada “F-16” qırıcıları və “S-400” hava hücumundan müdafiə sistemlərinin iştirakı ilə hərbi təlimlər keçirdi. Yəni, Türkiyə özünün “F-16” qırıcılarını “S-400” raketlərinə tanıtdı. Düzdür, bu texniki xarakterlidir, amma bu, onu göstərdi ki, bu sistemlər bəzək üçün, Rusiyaya xoş gəlmək və ya ABŞ-a mövqe sərgiləmək üçün alınmayıb. Türkiyə öz təhlükəsizliyini təmin etmək çərçivəsində bu addımı atıb.\nVaxtında ABŞ Türkiyəyə “Patriot” sistemlərini satmadı, Türkiyə də öz hava məkanının təhlükəsizliyini təmin etməli idi. İnanmıram ki, Türkiyə milyardlarla dollar pul xərcləyib aldığı bu sistemləri anbarda saxlayacaq. Hesab edirəm ki, bu sistemlər aktiv fazada saxlanılacaq və Türkiyənin hava məkanını qoruyacaq.\n- ABŞ-Türkiyə münasibətlərinin yumşalma trendinə uyğun olaraq, FETÖ lideri Fəthullah Gülən Ankaraya ekstradisiya edilə bilərmi? Ankara hələ də təkidlə Güləni Vaşinqtondan istəyir.\n- Gülən məsələsi artıq simvolik xarakter daşıyır. Biz də bilirik ki, Amerika Güləni Ankaraya verməyəcək. Çünki Amerika bu addımı atsa, etibarsız dövlət kimi tanınacağından ehtiyat edir. İlk dəfə deyil ki, ABŞ Gülən kimi fiqurlara sığınacaq verir. İran şahının oğlu da, Dalay Lama da Amerikadadır. Yəni Güləni versə, ABŞ etibarsız tərəfdaş kimi tanına bilər. Ümumiyyətlə, Gülənin orada qalıb-qalmaması vəziyyətə o qədər təsir etmir. Əgər razılıq varsa ki, FETÖ-nün Türkiyədəki fəaliyyətinin qarşısı alınsın, Gülən istəyir Amerikada min il qalsın, bu, əhəmiyyətli olmayacaq.\nSöhbət bu terror təşkilatının fəaliyyətinin məhdudlaşdırılmasından gedir. Əlbəttə, Türkiyə siyasətin prinsiplərinə uyğun olaraq, onu tələb etməlidir, edir, Amerika da verməməlidir, vermir də. Bunlar daha dərinlikdə olan razılaşmalardır, cəmiyyətə hesablanmış, cəmiyyətin görməsi üçün atılan addımlardır.\n- Son proseslər Türkiyənin bölgədə əsas söz sahibi və geosiyasi oyunçu olduğunu sübut etdi. Bu məqamda xarici işlər naziri Mövlud Çavuşoğlunun Qarabağ münaqişəsi ilə bağlı bir fikri diqqət çəkdi. O, bundan sonra Türkiyənin münaqişənin həll prosesində aktiv olacağını dedi. Bu fəallıq məsələnin həllində dönüş yarada bilərmi?\n- Əlbəttə, Türkiyənin münaqişənin həll prosesindəki aktivliyi müsbətdir. Xüsusən də, Türkiyə və Rusiya arasındakı isti münasibətlər bu məsələyə birbaşa təsir edir. Fikir verirsinizsə, Türkiyə və Rusiya yaxınlaşdıqdan sonra Rusiyanın Qarabağla bağlı mövqeyində kifayət qədər fərqliliklər nəzərə çarpır. Yaxın günlərdə Mariya Zaxarova “Qaçqınlar Qarabağa qayıtmalıdır” kimi bir bəyanat verdi.\nRusiya da böyük gücdür, Türkiyə də regionda söz sahibidir. İnanmıram ki, Rusiya Qarabağ məsələsinə görə Türkiyə ilə münasibətlərini pisləşdirmək istəsin. Əksinə, bəlkə də Türkiyə ilə münasibətlərini dərinləşdirmək üçün Qarabağ məsələsinin həll prosesini tezləşdirsin. Çünki Azərbaycan istər tarixi, istərsə də siyasi baxımdan Türkiyəyə daha yaxındır. Dolayı yolla, Rusiyanın Türkiyə ilə münasibətləri yaxşı olacaqsa, Azərbaycanla da yaxşı olacaq. Buna görə də düşünürəm ki, Rusiya-Türkiyə, Putin-Ərdoğan münasibətlərinin istiləşməsi Qarabağ məsələsində Azərbaycanın mövqeyinin güclənməsi deməkdir. Hesab edirəm ki, ikitərəfli münasibətlər dərinləşdikcə, bunun şahidi olacağıq.


Yaşar Kələntərli:”Ömrünün yarısını Azərbaycan naminə xərcləyib”\nVaqif Abışov:”O, sözündən dönməyən, əqidəli, iradəli və hədəfə doğru gedən, mübarizə aparan bir şəxsdir”\nYeganə Mehdibəyli:” Azərbaycana, vətənə, millətə olan sevgi bütünlükdə Siyabovlar ailəsinin ruhuna hopub”\nElçin Mirzəbəyli:”Telman Siyabov həm də fədakar ata, gözəl ailə başçısıdır”\n88-ci illərdə Milli Azadlıq Hərəkatında on minlərlə insan meydanlara axışıb azadlıqları, müstəqillikləri uğrunda mübarizə aparırdı. O zaman meydan özündə cins, yaş, dil və milliyyət müxtəlifliyi ilə on minlərlə insanı ağuşuna almışdı. Amma bu müxtəliflik hamını bir əqidə, amal ətrafında birləşdirmişdi - Azadlıq. Millətin əzmkarlığı, gücü, qəzəbi Azərbaycanı azadlığına qovuşdurdu, ölkə müstəqilliyini yenidən əldə etdi. O vaxtdan 30 ilə yaxın bir müddət keçir. Bu müddət ərzində bir çox hadisələrin şahidi olduq. Meydanda birlik nümayiş etdirənlər arasında sonradan fikir ayrılığı, çarpışmalar, əqidəsindən dönənlər, xainlər, xəyanətlər, satqınlar, yolunu azanlar.... Amma onların sayı o qədər də çox deyil. Həmin kəslər vətənini ürəkdən sevən, dövlətinin, xalqının güclənməsi, Azərbaycanın birliyi uğrunda mübarizə aparanlar arasında itib-batıblar. 88-ci illərdə meydan hərəkatında mübarizlik göstərə bilsələr də, sonradan satqınlıqları, xəyanətləri həmin mübarizliyin üstündən xətt çəkmiş oldular. Həmin kəslər də xatırlanır, tarixdə qalır, amma baxır necə.\nBu gün bir insandan söhbət acaçağıq. O insandan ki, əqidəsi, vicdanı, mübarizliyi, vətənpərvərliyi ilə min elə xaini susdura bilib. Bu insan Telman Siyabovdu. Telman Siyabov Meydan hərəkatından günümüzə qədər alnı açıq, üzü ağ gəlib çıxıb. Milli Azadlıq Hərakatının lideri Əbülfəz Elçibəy ideyalarına, tutduğu yola, amalına xəyanət etmədi. Zaman onu bir çoxu kimi aldatmadı, dünyanın rənglərinə, zənginliklərə aldanmadı. Əksinə vicdanı, təmizliyi, əqidəsilə zənginliklərə qalib gəldi. Martın 25-də 60 illiyidir. İlləri yavaş-yavaş ötürür, özü də bilmədən, hiss etmədən yaşının üstünə yaş gəlir. 30 il bundan qabaq meydandaydı, bu gün əqidədaşlarının arasında mübarizliyini davam etdirir, əvvəlki əzmkarlığı ilə...\nOnun haqqında, hansı mübarizələrdən keçdiyindən, hansı maneələri necə dəf etməyindən bilgimiz var, yazsaq bəs etməz. Bu dəfə sözü Telman Siyabovun cəbhədaşlarına verdik, qoy onlar danışsınlar.\nYaşar Kələntərli (BAXCP-nin baş katibi) - Telman Siyabov partiyamızın qocaman cəbhəçilərindəndir. Telman Azərbaycanda xalq hərəkatına tək qoşulmayıb, ailəlikcə, qardaşları ilə birlikdə meydanlarda olub. Sonralar Telman bəy Naxçıvan Ali Sovetinin deputatı kimi də böyük nüfuz sahibinə çevrilib. Milli byrağımızın ortaya gətirilməsi prosesində əməyi olub, bu prosesdə birbaşa iştirak edib. Ömrünün yarısını Azərbaycan naminə xərcləyib. Azərbaycanın qorunmasında, dövlətimizin möhkəmləndirilməsində, Qarabağ münaqişəsinin həlli ilə bağlı hər zaman kəskin mövqedə dayanıb. Dövlətçilik maraqlarını hər şeydən üstün tutan cəbhədaşlarımızdan biridir. Telman Siyabovla bir yerdə hələ çox yol gedəcəyik. Bu yol bizi Azərbaycanın gələcəyinin möhkəmlənməsinə, bütövləşməsinə aparacaq.\nVaqif Abışov (BAXCP Ali Məclisinin sədri) - Telman Siyabov – kimlər üçünsə, bu ad elə bir məna daşımaya bilıər, kimlər üçünsə tanınmaya bilər. Mənim Telman Siyabovla tanışlığım 1988-ci ildə Azərbaycanda Milli Azadlıq Hərəkatı başlayan vaxtdan olub. Bu günə qədər onunla dostluğumuz davam edir, o vaxtdan bu vaxtadək Azərbaycanın bütövlüyü, millətimizin gələcəyi uğrunda çiyin-çiyinə addımlayırıq. Telman Siyobov sözündən dönməyən, əqidəli, iradəli və hədəfə doğru gedən, mübarizə aparan bir şəxsdir. 1988-ci ildə Naxşıvandan başlayan bu proses sonradan başqa yerlərə çatdı və Bakıda daha geniş vüsət aldı. Telman Siyabov bütün Azərbaycanı bürüyən hərəkatın mərkəzində iştirak edib. Naxçıvan Ali Sovetinin deputatlarından, Bakıda Xalq Cəbhəsində təmsil olunan rəhbərlərdən biri olub. Meydan hərəkatında öndə gedənlərdən idi. Telman Siyabov dövlətimizin müstəqilliyi, qorunub saxlanmasıyla bağlı bilik və təcrübəsini gənclərimizə aşılayan bir şəxs olub. Bu gün də yaşının bu dönəmində həmin əqidə, dönməzliyi ilə o prosesi davam etdirir. Düzdür, 1988-ci ildə indiki yaşda deyildi, amma bu gün həmin gümrahlıq, əzmkarlığı Telman Siyabov qoruyub saxlayıb. Bu gün də həmin mübarizənin önündədir. 2002-ci ildən BAXCP sıralarındadır. Bu il bizim partiyanın yaranmasının 15 illiyidir. Telman Siyabov kimi mərd, cəsarətli insanlar da bu 15 ildə Azərbaycanın bütövlüyünün qorunması uğrunda ömrünü xərcləyib. Bu yolda ona ancaq və ancaq cansağlığı və bir də uğurlar arzulayıram.\nYeganə Mehdibəyli (BAXCP Mərkəzi Nəzarət Təftiş Komissiyasının sədri) - Mən Telman Siyabovu və onun ailəsini yaxından tanıyıram. Azərbaycana, vətənə, millətə olan sevgi bütünlükdə bu ailənin ruhuna hopub. Telam Siyabovun ailəsi azadlığı, millətini, Qarabağı sevən bir ailədir. Telman Siyabov Milli Azadlıq Hərəkatından çıxıb. Ağrı, acılı, sevincli, kədərli günlər yaşayıb. Ömrünü bu günlərə həsr edib. Təki Azərbaycan azad olsun, xalqımız balalar görməsin, təhlükələrdən uzaq dursun. Çoxu hərdən deyir ki, Telman Siyabov çox danışır. Bəs onu danışdıran nədir – vətənə olan məhəbbət, sevgi, Qarabağ həsrəti. Axı bu adamın ürəyi doludur, onu danışdıran ürəyidir. Telman bəy, yaxşı dostdur, yaxşı cəbhədaşdır, yaxşı ailə başçısıdır. Kaş ki, belə Telmanlar çox olaydı ölkəmizdə. Telman Siyabovun içi həmişə türkçülüklə, azərbaycançılıqla dolu olub. Tariximizə, milli köklərimizə, kimliyimizə bağlı olub. Bu günlərdə soykökümüzlə bağlı bəzi şəxslərin yanlış fikirləri ona da bərk təsir etmişdi. Mənimlə söhbətlərində ürək yanğısı ilə bu məsələləri müzakirə edirdi. Azərbaycan və türkçülüyə xələl gətirəcək bir ifadəylə barışmayan, ona yer edən, narahat olan belə adam görün vətəni, milləti üçün nələrə gedər. Canından keçməyə belə hazır olan mərdlərimizdən biridir Telman Siyabov. Yaş-yaş üstə gəlir, illəri bir-bir yola veririk, amma Telman Siyabovun ürəyi 1988-ci illərdə necə vətən sevgisi ilə döyünürdüsə, indi də elədir. Çoxu deyir ki, artıq hərəkat arxada qalıb, elə deyil. Əgər o vaxtları Telman Siyabov kimilər meydanlarda düşmənə qarşı cəsarətli çıxışlar edirdilərsə, güc göstərirdilərsə, bu gün həmin prosesi kabinetlərdə həyata keçirirlər. Yazırlar, çıxışlar edirlər, maarifləndirmə, təbliğat və təşviqat işləri aparırlar. Allahdan belə insanlara uzun ömür arzulayıram, axı bu ömür millətin gələcəyi, vətənimizin böyüməsi, Azərbaycanımızın bütövləşməsi üçündür.\nElçin Mirzəbəyli (“Xalq Cəbhəsi” qəzetinin baş redaktoru)-Telman Siyabov Milli Azadlıq Hərəkatının fəal iştirakçılarından biridir. O öz ideallarına, prinsiplərinə sonuna qədər sadiq qalan bir insandır. Milli Azadlıq Hərəkatına cəmiyyətin ən müxtəlif təbəqələrini təmsil edən insanlar qatılmışdılar. Onlardan bəziləri Dağlıq Qarabağın Azərbaycandan qoparılmasına etiraz edənlər və mərkəzi hakimiyyətdən ədalət gözləyənlər, bəziləri yaranmış vəziyyətdən öz korparativ maraqları üçün yararlanmaq istəyənlər idi. Bir qrup adam isə hərəkata öz idealları, Azərbaycanın müstəqilliyi və bütövlüyü uğrunda mübarizə üçün qatılmışdı. Telman Siyabov sonuncuların sırasında idi və bu gün də eyni düşüncə və fədəkarlıqla istiqlal məfkurəmizə xidmət edir. Onun istər Naxçıvan MR Ali Məclisinin deputatı olduğu dönəmdə, istərsə də indi öz yoluna, milli hədəflərə olan münasibəti dəyişməyib. Telman Siyabov həm də fədakar ata, gözəl ailə başçısıdır. Onun bir dost kimi müsbət keyfiyyətlərindən, prinsipiallığından, ənənələrə sədaqətindən saatlarla danışmaq olar. Ömrünün 60-cı ilinə qədəm qoyan dostumu, əqidə, məfkurə yoldaşımı təbrik edirəm, uzun və sağlıqlı ömür arzulayıram”.\nFaiq İsmayılov (BAXCP Ali Məclisinin sədr müavini) - Hər bir insan özü-özlüyündə kiçik bir dünyadır. Bu dünyaya səyahət etmək, bizim bir-birimizlə münasibət qurmaqdan asılıdır. Bu dünyada, tanıdığımız insanların özləri həmişə bizim üçün bir öyrənmək fürsətidir. Bu fürsətlərdən birini mən məhzTelman bəyin timsalında yaşamışam.\nİllər öncə BAXCP – də tanış olmuşam. Bir az müdik, bir az çılğın, bir azda hər məsələyə dərhal reaksiya verən insan kimi həmişəlik xatirəmdə qalıb. İnsanlıq özü həm də bir sənətdir, Allahın bəxş etdiyi bənzərsiz bir istedaddır. Hər birimiz təsdiq edərik ki, mükəmməl insan gözəl söz söyləyən deyil, söylədiyini edən və edə biləcəyini söyləyəndir. Yəni nümunəvi bir davranış yüz sözdən üstündür.\nTelman bəy məhz belə bir öndər şəxsiyyətlərdəndir. O təkcə peşəkar bir siyasətci kimi deyil, həm də sadə, təvazökar, dürüst, səmimi bir insan, etibarlı dost, savadlı və məsuliyyətli vətəndaşdır. Mən çox məmnunam ki, həm də belə bir insanla siyasətdə bir sıradayam.\nTelman bəy, mən sizi 60 illik yubleyiniz münasibətilə səmimi qəlbdən təbrik edir, uzun və mənalı ömür, ailə səadəti, həyatınızda böyük uğurlar arzulayıram. Ölkəmizlə, şəxsinizlə bağlı arzularınızı həyata keçirməkdə Allah yardımçınız olsun.


Sabahın havası: Şaxta olacaq, yollar buz bağlayacaq » XeberlerAgentliyi.com\nXeberlerAgentliyi.com » Arxiv » Sabahın havası: Şaxta olacaq, yollar buz bağlayacaq\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumatına görə, yanvarın 10-da Bakıda və Abşeron yarımadasında havanın dəyişkən buludlu olacağı, arabir tutulacağı gözlənilir.\nSəhər və axşam bəzi yerlərdə yağış yağacağı ehtimalı var. Səhər saatlarında duman olacaq. Arabir güclənən şimal-qərb küləyi əsəcək.\nHavanın temperaturu Abşeron yarımadasında gecə 2-5, gündüz 7-9, Bakıda gecə 3-5, gündüz 7-9 dərəcə isti olacaq.\nAtmosfer təzyiqi normadan yüksək 763 mm civə sütunundan 767 mm civə sütununa yüksələcək, nisbi rütubət 70-80 faiz olacaq.\nYanvarın 10-da Azərbaycanın rayonlarında arabir yağış, bəzi dağlıq və dağətəyi rayonlarda qar yağacağı gözlənilir. Ayrı-ayrı yerlərdə duman olacaq. Qərb küləyi əsəcək, bəzi yerlərdə arabir güclənəcək.\nHavanın temperaturu gecə 2 dərəcə şaxtadan 3 dərəcəyədək isti, gündüz 7-10 dərəcə isti, dağlarda gecə 0-5 dərəcə şaxta, gündüz 0-5 dərəcə isti olacaq. Gecə və səhər dağlıq rayonlarda yolların buz bağlayacağı ehtimalı var.\nTibbi-meteoroloji proqnoza gəlincə, yanvarın 10-da Abşeron yarımadasında tutqun, rütubətli hava şəraitinin və arabir güclənən xəzri küləyinin üstünlüyü gözlənilir ki, bu da meteohəssas insanlar üçün əsasən əlverişsizdir.\nGündüz mülayim şimal-qərb küləyi arabir güclənəcək - Belə deyirlər...\n16 dərəcə şaxta, güclü külək - Sabahın havası\nBugün, 00:24Yusif Məhəmmədoğlu seçicilərlə görüşdüş\nDün, 20:46120 saylı Cəbrayıl-Qubadlı seçki dairəsindən YAP-ın deputatlığa namizədi .\nDün, 20:34ADPU-nun Quba Filialının əməkdaşları Şəhidlər Xiyabanını ziyarət edib\nDün, 15:37Ürək üçün dörd məşhur bioəlavə haqqında həqiqət\nDün, 14:52Bu il müharibə əlilləri və şəhid ailələrinə yeni evlər veriləcək\nDün, 14:16ABŞ etiraf etdi: “Rusiyaya çata bilmirik”\nDün, 13:50Əlilliyi olan rəqqasə: “Sən bacarmazsan” deyənlərə inad bunu bacardım - MÜSAHİBƏ\nDün, 13:3810 dərəcə isti olacaq\nDün, 13:12Alimlər smartfonların zərərini AÇIQLANDI\nDün, 12:56Nazarbayev Xəzərlə Qara dənizi birləşdirmək istəyir\nDün, 12:34Yol polisinin rüşvət alması xəbəri ilə bağlı RƏSMİ AÇIQLAMA\nDün, 12:20Ceyhun Bayramovdan yeni TƏYİNAT\nDün, 11:01Azərbaycanda QHT sədri DƏHŞƏTLİ QƏZADA öldü\nDün, 10:37Sürücülərin NƏZƏRİNƏ: Bu ərazilərdə radara düşmüsünüzsə, ləğv olunmalıdır - RƏSMİ\n17-01-2020, 21:52Meteohəssas insanlara xəbərdarlıq\n17-01-2020, 21:48İlham Əliyev Cənnət Səlimovaya “Şərəf” ordeni verib\n17-01-2020, 21:39Ronaldinyo: “Messidə sevdiyim əsas xüsusiyyət...”\n17-01-2020, 21:36İranda 1 milyondan çox insan etiraza qalxdı\n17-01-2020, 21:33Günün məzənnəsi açıqlandı - Mərkəzi Bank\n17-01-2020, 17:24"20 Yanvar muzeyi yaradılsın"\nYusif Məhəmmədoğlu seçicilərlə görüşdüş\n120 saylı Cəbrayıl-Qubadlı seçki dairəsindən YAP-ın deputatlığa namizədi .\nADPU-nun Quba Filialının əməkdaşları Şəhidlər Xiyabanını ziyarət edib